صراحة لمن شفت صورة الدبل برغر هنا ماقدرت أقاوم تجربتة 
 مع أني لست من هواة اللحم خاصة الي كبيرة هالقد أحسها تغث وتجيب التتنيح لكن مشاء الله حسيتها حلوة صح دسمة نوعا ما بس برضوا مميزة وتحس بأنها طازجة مو زي برقر ماك وغيرة تحس له مئة سنه مجمد :) 
 المعنى أنه حلو بس غويلي الوجبة 22 ريال  تعتبر كثيرة على برغر 
 البطاطس يميزها السبايسي الي عليها بكذاا صارت غير  
 الي لاحظتة المنيو مافيها الا ثلاث انواع من الساندويش @@ استغربت كبر المحل على عدد الوجبات 
 ماكان بالمحل غير زبون وحنا نطلب برا سفري تمنيت فعلا الأقبال علية - يمكن لانة بوسط الأسبوع 
 بالأخير  أتمنى لهم التوفيق كشباب سعودي ونطمح في التطوير ويصكون على ماك وهارديز وهالمطاعم الي مرضتنا